લેખકે પોતાના પુસ્તકમાં આ 15 દલિતોની વાતનો ખૂબ જ વિગતે કરી છે. તેમની જીવનની મહત્વપૂર્ણ અને રોચક ઘટનાઓનું સુંદર વર્ણન કર્યું છે. આ વાત એ જણાવે છે કે કેવી રીતે આ પંદર દલિત લોકોએ શૂન્યમાંથી શિખર સુધી સફળ ખેડી, રંકમાંથી રાજા સુધી કેવી રીતે સંઘર્ષ કરીને આગળ વધ્યા. આ 15 વાતો પોતાનામાં સુખ-દુઃખ, ઉતાર-ચઢાવ તથા સંઘર્ષ-વિજયના તમામ રંગો ધરાવે છે. આ વાતો લોકોને કાલ્પનિક અને ફિલ્મી લાગે છે, પણ આ તમામ વાતો સાચી અને વાસ્તવિક છે તથા તેના પાત્રો આજે પણ લોકોની સામે હયાત છે. આ પુસ્તકને વાંચ્યા પછી એક મહત્વપૂર્ણ બાબત એ જાણવા મળે છે કે, આ પાત્રો દલિત હોવાથી તેમને સમાજમાં અનેક મુશ્કેલીઓનો સામનો કરવો પડ્યો. છૂતઅછૂત, ભેદભાવ, બહિષ્કાર, તિરસ્કાર જેવી કઠિન સ્થિતિઓના પણ સામનો કરવો પડ્યો. આ એવી પરિસ્થિતિઓ છે જે અન્ય જાણીતા ઉદ્યોગપતિઓની સામે ક્યારેય નહોતી આવી. દલિત હોવું તેમની સફળતા વચ્ચેની સૌથી મોટી અડચણ હતી. જે રીતે આ પંદર લોકોએ પોતાના સંઘર્ષ, સાહસ અને જુસ્સાથી વિપરિત સ્થિતિઓનો સામનો કર્યો, તમામ અડચણો દૂર કરી અને સફળતા મેળવી તે આજે દેશના લોકો સામે એક આદર્શ સમાન બની ગયા. સમાજ માટે આવા સાચા આદર્શોની ખરેખર જરૂર છે.